شور کی آلودگی

شور کی آلودگی  جسے ماحولیاتی شور یا صوتی آلودگی بھی کہا جاتا ہے، در حقیقت ایک کوشش ہے کہ کس طرح شور کے بڑھنے سے انسانی سرگرمیوں یا جانوروں کی زندگی پر اثر پڑ سکتا ہے۔ کھلے میں شور کے عالمی سطح پر اسباب مشینیں، حمل و نقل اور مواصلاتی نظام ہیں۔Senate Public Works Committee. Noise Pollution and Abatement Act of 1972. S. Rep. No. 1160, 92nd Congress. 2nd session خستہ شہری منصوبہ بندی شور کے بکھراؤ یا اس کی آلودگی میں معاون ہو سکتی ہے۔ صنعتی اور رہائشی عمارات کا آس پاس ہونا شور کی آلودگی کو وہاں کے مکینوں تک پہنچا سکتا ہے۔ رہائشی علاقہ جات میں شور کے مآخذ میں بلند آواز موسیقی، حمل و نقل (ریل، سڑکوں پر آمد و رفت، ہوائی جہاز وغیرہ)، صحن کی دیکھ ریکھ کا سامان ( lawn care maintenance)، تعمیرات، برقی جنریٹر، دھماکے اور خود لوگوں کی حرکات اور ان کی گفتگو ہے۔

 نقصانات 
ماہرین کے مطابق دنیا بھر میں شور کی آلودگی بہت تیزی سے بڑھ رہی ہے۔ اس خطرناک بیماری کا سامنا بڑے، بچے، جوان اور بوڑھے سبھی کو کرنا پڑ رہا ہے۔ شور کی آلودگی کی وجہ سے سماعت اور ذہنی دباؤ جیسے مسائل معاشرے میں بہت تیزی سے بڑھ رہے ہیں۔ انسان میں سماعت کی صلاحیت بیس سے بیس ہزار )ہرٹز( تک ہوتی ہے لیکن اگر اس کی تعداد بڑھ جائے تو انسان قوت سماعت سے محروم ہو سکتا ہے۔ ضائی آلودگی کے بعد شور انسانی صحت کو سب سے زیادہ متاثر کر رہا ہے۔ شور میں سب سے زیادہ پریشان کن ٹریفک کا شور ہے اور اس شور سے فالج اور دل کی بیماریوں میں بے پناہ اضافہ دیکھا جا رہا ہے۔ علمی ادارہ صحت کے مطابق یورپی ممالک میں ہر تیسرا فرد ٹریفک کے شور کی وجہ سے صحت کے مختلف مسائل کا شکار ہے۔ ایک تحقیق کے مطابق شور دل کی بیماریوں میں پچاس فیصد تک اضافہ کر دیتا ہے۔ حالیہ تحقیق کے مطابق شور کی آلودگی موٹاپا اور نیند کے مسائل میں بھی اضافہ کر رہی ہے۔ نیند کی حالت میں اگر لوگوں کو شور کا سامنا ہو تو اس سے بلڈ پریشر )فشار خون( اور دل کے دورے کا خطرہ بڑھ جاتا ہے۔ شور میں رہنے والے افراد دوسری بیماریوں کے ساتھ ساتھ نفسیاتی مسائل کا شکار بھی رہتے ہیں۔ شور انسان میں چڑچڑاہٹ پیدا کرتا ہے جو مزید مختلف نفسیاتی بیماریوں کی اہم وجہ ثابت ہوتا ہے۔شور کی آلودگی اور انسانی بیماریاں

عالمی ادارہ سحت کی ڈائریکٹر سوزانا یاکب کے مطابق ’کرہ ارض پر بہت زیادہ شور کی وجہ سے انسان کے غصے اور پریشانیوں میں اضافہ ہوا اور نئی بیماریوں نے بھی جنم لیا جن میں دل اور خون کے کئی امراض شامل ہیں۔شور کی آلودگی، دل اور خون کی بیماریوں کے پھیلنے کا سبب

نہ صرف انسان، جانور بھی شور کی آلودگی کے باعث انسانوں سے زیادہ متاثر ہوتے ہیں۔چونکہ ان کی زندگی کی بقاء کا انحصار آواز سے ہوتا ہے، تاہم جانوروں کی قوتِ سماعت زیادہ ہوتی ہے۔ اور شور ان کی سننے کی صلاحیت کو بے حد متاثر کرتا ہے۔ ان کے لیے اپنے شکاری سے بچنا مشکل ہوجاتا ہے۔ دوسرے جانوروں کی طرف سے دیے جانے والے اشاروں کو وہ سمجھنے سے قاصر ہوجاتے ہیں۔

 مزید دیکھیے 
 آلودگی

 حوالہ جات 

زمرہ:آلودگی
زمرہ:سمعیات
زمرہ:شہرکاری
زمرہ:شہری منصوبہ بندی
زمرہ:صدائیات
زمرہ:صوتی آلودگی
زمرہ:ویکی ڈیٹا سے مطابقت رکھنے والی مختصر تفصیل
زمرہ:غربت
زمرہ:پیشہ وری سلامتی و صحت